Skulderboge

Skulderbogen (på latin: cingulum extremitas superioris eller cingulum membri superiorisSnl.no - Skulder, 14.12.2012) er dei beina som dannar skjelettet i skuldra og som med det knyter saman beina i armen med akseskjelettet. I mennesker er han sett saman av skulderblada, scapulae, kragebeina, claviculae, og den øvste delen av brystbeinet som er kalla brystbeinhandtaket, manubrium sterni. Nokre dyr, slik som fuglar, har enda eit bein i skulderbogen, nemleg os coracoideum. Dette er ikkje det same som mennesket sitt ramnenebb, processus coracoideus. Romer, Alfred Sherwood; Parsons, Thomas S: The Vertebrate Body, 1977, Philadelphia, PA: Holt-Saunders International. s. 186–187. ISBN 0-03-910284-X (engelsk) Nokre pattedyr, slik som hund og hest, har ikkje kragebein, og skulderbladet er da berre festa til resten av kroppen med muskulatur og sener.

Ledda i skulderbogen
Det er fem ledd i skjelettbogen, og av dei så er det berre to av dei som blir kalla ekte ledd:

 Namn på leddet  Latinsk namn på leddet  Mellom beina  Type ledd Sternoclaviculærleddet  Articulatio sternoclaviculare  Brystbeinhandtaket og kragebeinet  Ekte ledd  Acromioclaviculærleddet  Articulatio acromioclaviculare  Skulderhøgda på skulderbladet og kragebeinet  Syndesmose  ScapulothoracalleddetBrinkmann, Paul; Frobin, Wolfgang; Leivseth, Gunnar: Orthopädische Biomechanik, s. 134, 15.12.2012 (tysk) Articulatio scapulothoracalis   Skulderbladet og brystkassa  Ein bursa mellom m. serratus anterior og brystkassa Glenohumeralleddet  Articulatio humeri eller articulatio glenohumeralis  Mellom overarmsbeinet og skulderbladet  Ekte ledd  SuprahumeralleddetFunctional Anatomy of the Shoulder, s. 123, 15.12.2012  Articulatio suprahumeralis  Mellom lig. coraco-acromiale og caput humeri  Bursaen bursa subacromialis og sena til m. suprascapularis tettar att hòlet mellom strukturane og hjelper med å halde leddhovudet på plass

Hos mennesket er det to ekte ledd i skulderbogen. Det eine er det sternoclaviculære leddet mellom brystbeinet og kragebeinet på kvar sin side. Takka vere ei leddskive, discus articularis mellom dei to leddflatene som ikkje heilt passar inn i kvarandre, så vil leddet verke som eit kuleledd. Leddutslaget er 50° abduksjon, 30° fleksjon og 5° adduksjonSnl.no - Skulder, 14.12.2012, og på grunn av dette er sternoclaviculærleddet viktig i sirkumduksjon av armen.

Det acromioclaviculære leddet er bunde saman med leddband, og det er ikkje noko anna enn musklar mellom skulderbladet og brystkassa. Dette muskulære leddet mellom skuldetbladet og brystkassa gir skuldra stor rørsleutslag samanlikna med bekkenbogen, og ein kan sjå at ein gjennom evolusjonen har ofra skulderstabiliteten for å få større mobilitet i leddet da mennesket reiste seg opp på to bein.

Muskulatur
Musklane som verkar inn i skulderbogen, anten stabiliserande eller ved å røre på beina er:
m. trapezius - trekkjer skulderbladet medialt, oppover og nedover. Stabiliserer.
m. rhomboideus major - trekkjer skulderbladet medialt og oppover. Stabiliserer.
m. rhomboideus minor - trekkjer skulderbladet medialt og oppover. Stabiliserer.
m. levator scapulae - trekkjer skulderbladet oppover. Stabiliserer.
m. serratus anterior - trekkjer skulderbladet framover og utover. Stabiliserer. 
m. pectoralis minor - vippar skulderbladet framover. Stabiliserer.
m. subclavius - stabiliserer.

Sjå og
Skulder
Bekkenboge

Kjelder

Bakgrunnsstoff
Snl.no sin artikkel om skuldra

Kategori:Knoklar i skuldra